open-index/open-wikipedia-markdown huggingface dataset:
Orientación (teoría de grafos)

miniatura| O grafo orientado (ou digrafo) da dereita é unha orientación do grafo non orientado da esquerda.
Na teoría de grafos, unha **orientación** dun grafo non orientado é unha asignación dunha dirección a cada aresta, convertendo o grafo inicial nun grafo orientado.

## Grafos orientados simples 
Nun  **grafo orientado simple** ningún dos seus pares de vértices está unido por dúas arestas mutuamente simétricas. É dicir, como máximo só un de  ou  poden ser frechas da gráfica.

Un torneo é unha orientación dun grafo completo. 

Unha poliárbore é unha orientación dunha árbore non orientada. A conxectura de Sumner afirma que todo torneo con  vértices contén cada poliárbore con  vértices.

O número de grafos orientados non isomorfos con  vértices (para  ) é

: 1, 2, 7, 42, 582, 21480, 2142288, 575016219, 415939243032, … .

## Orientacións restrinxidas 
Unha orientación forte é unha orientación que dá como resultado un grafo fortemente conexo. As orientacións totalmente cíclicas estreitamente relacionadas son orientacións nas que cada aresta pertence polo menos a un ciclo simple.

Unha orientación dun grafo non orientado  é totalmente cíclica se e só se é unha orientación forte de cada compoñente conexa de  . 

O teorema de Robbins afirma que un grafo ten unha orientación forte se e só se está conectada por dúas arestas. 

Os grafos desconectados poden ter orientacións totalmente cíclicas, mais só se non teñen pontes.
## Notas 
## Véxase tamén 
### Outros artigos 
* Relación conexa
### Ligazóns externas 
*
*
Xerpe

O topónimo **Xerpe** pode referirse a:

;En Galiza
***Xerpe**, lugar da parroquia de Salgueiros, no concello de Dumbría;
***A Xerpe**, lugar da parroquia de Tiobre, no concello de Betanzos;
***A Cova de Xerpe**, lugar da parroquia de Abelleira, no concello de Muros.

## Véxase tamén
### Outros artigos
Arón (homónimos)

O termo **Arón** pode referirse a:

***Arón**, personaxe bíblico;
***Arón**, nome masculino.

Como topónimo, pode referirse a:

;En Galiza
***Arón**, lugar da parroquia de San Román de Montoxo, no concello de Cedeira;
***O Empalme de Arón**, lugar da parroquia de Montoxo, no concello de Cedeira.

## Véxase tamén
### Outros artigos
Caligula's Horse

'''Caligula's Horse'* é unha banda australiana de metal progresivo fundada en Brisbane, Queensland. A banda foi creada por Sam Vallen e Jim Grey a comezos de 2011. A actual composición consiste no vocalista Jim Grey,  o guitarrista solista Sam Vallen, o baixista Dale Prinsse e o batería Josh Griffin.

O seu primeiro álbum, *Moments from Ephemeral City* (2011), seguido do EP, *Colossus* (2011), lanzouse de forma independente antes de asinar con Welkin Records. Logo lanzou o seu segundo álbum, *The Tide, the Thief & River's End* en 2013. A banda asinou despois con Inside Out Music para o lanzamento do seu terceiro álbum, *Bloom* (2015), e o seu quinto álbum *Rise Radiant* (2020). O seu álbum máis recente, *Charcoal Grace*, lanzouse o 26 de xaneiro do 2024.

## Traxectoria 
### Formación, *Moments from Ephemeral City* e *Colossus'' (2011) 
Caligula's Horse foi creada a comezos de 2011 por Sam Vallen e Jim Grey. A banda foi nomeada por Grey, quen estudaba historia antiga e linguas clásicas na universidade, en referencia ao cabalo Incitatus, posesión máis prezada do emperador romano Calígula. Inicialmente Caligula's Horse compúxose unicamente de Grey á voz, e Vallen como multiintrumentista. Os seu álbum debut, *Moments from Ephemeral City*, foi lanzado de forma independente o 2 de abril do 2011. Vallen foi acreditado como compositor, guitarrista, enxeñeiro de son e produtor. A banda inicialmente non lograba decidir se continuaría ou non, mais decidiron continuar e ampliar a banda para dar concertos logo de recibir boa crítica polo seu primeiro álbum. A banda ampliouse e incluíu a Zac Greensill, Geoff Irish e Dave Couper. Para mostrar a súa nova composición, lanzaron un EP de dúas cancións, *Colossuss*, en setembro de 2011.

### The Tide, the Thief & River's End  (2012–2014) 
A mediados do 2012, a banda entrou no estudio para comezar o seu seguinte LP. O seu segundo álbum de estudio, ''The Tide, the Thief & River's End'' , foi lanzado o 13 de outubro do 2013 por Welkin Records. Este foi un álbum conceptual con cada pista listada en orde cronolóxica, narrando unha historia acerca da sublebación duns rebeldes, chamada "The Tide", na cidade de "River's End", e a viaxe dos oprimidos, quen atopan asilo nun lugar que ten desafortunadas semellanzas coa anterior cidade. "The Thief" é o único personaxe que fica na historia dende o inicio ata o final.

A banda tivo unha intensa xira dentro de Australia após o lanzamento do álbum, e comezou a ser coñecida pola súa forte presenza no escenario e os seus enérxicos concertos.2011–presente)
* Sam Vallen – guitarra (2011–presente); guitarra rítmica (2011, 2021–presente)
* Josh Griffin – batería (2016–presente)
* Dale Prinsse – baixo (2019–presente)

**Antigos membros**

* Geoff Irish – batería (2011–2016)
* Zac Greensill – Guitarra rítmica, coros (2011–2017; artista convidado na xira de inicios de 2022)
* Dave Couper – baixo, coros (2011–2018)
* Adrian Goleby – guitarra rítmica (2017–2021) 

## Discografía 
### Álbums de estudio 
### Sinxelos 
## Notas 
## Véxase tamén 
### Ligazóns externas 
* 
* canle de YouTube
O Vilar da Cuíña

Como topónimo **O Vilar da Cuíña** pode referirse a:

;En Galiza
***O Vilar da Cuíña**, parroquia do concello da Fonsagrada;
****O Vilar da Cuíña**, lugar de dita parroquia.

## Véxase tamén
### Outros artigos
Teoremas de Weierstrass

Varios teoremas reciben o nome de Karl Weierstrass. Estes inclúen:

* O teorema de aproximación de Weierstrass, do que unha xeneralización coñecida é o teorema de Stone-Weierstrass
* O teorema de Bolzano-Weierstrass, que garante a compacidade dos conxuntos pechados e limitados en **R***n*
* O teorema do valor extremo de Weierstrass, que afirma que unha función continua nun conxunto pechado e limitado obtén os seus valores extremos
* O teorema de Weierstrass-Casorati describe o comportamento das funcións holomorfas preto de singularidades esenciais
* O teorema de preparación de Weierstrass describe o comportamento das funcións analíticas preto dun punto específico
* Teorema de Lindemann-Weierstrass sobre os números transcendentais
* O teorema de factorización de Weierstrass afirma que as funcións enteiras poden ser representadas por un produto que inclúe os seus ceros.
* O teorema de Sokhatsky-Weierstrass que axuda a avaliar certas integrais de tipo Cauchy
Cuevas Bajas

**Cuevas Bajas** é un concello español da provincia de Málaga, na comunidade autónoma de Andalucía.

## Demografía 
Segundo o INE, no ano 2024 tiña unha poboación de 1.341 habitantes.

## Notas 
## Véxase tamén
Margaret Clap

**Margaret Clap**, finada contra 1726, máis coñecida como **Mother Clap**, foi propietaria dunha cafetaría de 1724 a 1726 en Field Lane, Holborn, Middlesex, a pouca distancia da Cidade de Londres. Amais de rexentar unha *molly house* (taberna frecuentada principalmente por homes homosexuais), estivo fortemente implicada nunha batalla legal após o seu local ser rexistrado e pechado polas autoridades. Malia non coñecerse moito sobre a súa vida, foi unha parte importante da subcultura gai da Inglaterra de comezos do século XVIII. A sodomía en Inglaterra daquela era un delito tipificado no Buggery Act 1533, e castigábase cunha multa, coa prisión ou coa pena de morte. Con todo, particularmente en cidades grandes, a homosexualidade practicábase en privado. Para isto, existían locais en que homes de todas as clases podían atopar compañeiros ou simplemente socializar. Estes locais eran as *molly houses*, xa que «molly» era entón unha palabra vulgar para referirse aos homes homosexuais. Unha das molly house máis famosas foi a de Clap.

## A *molly house* de Clap 
miniatura|Field Lane en 1840, preto de onde Clap tivo a súa *molly house*
Clap rexentou unha cafetaría que funcionou como *molly house* clandestina para a comunidade homosexual. O seu local foi popular na comunidade homosexual durante os dous anos da súa existencia (1724–1726). Preocupábase polos seus clientes e atendía de maneira especial aos homes homosexuais que frecuentaban o local. Sabíase que tiña «camas en cada cuarto da casa» e adoitaba ter «trinta ou corenta tipos de mudas cada noite, mais sobre todo as noites de domingo». Clap estaba presente durante a maioría das horas en que estaba aberta a *molly house*. Disque só saía para saír correndo unha taberna na beirarrúa oposta para comprar bebidas para os seus clientes. 

Clap tiña que deixar o local para abastecerse de alcol para os seus clientes, o que podería dar a entender que a *molly house* estaba situada na súa propia casa. Porén, a diferenza doutras, a molly house de Clap non era un bordel. Ao parecer, foi un grupo de homes homosexuais quen, en vinganza, instigaron a que se realizase esa vixilancia e se converteron en delatores. Un home chamado Mark Patridge converteuse en delator para a policía despois de que o seu amante o sacase do armario. Patridge non foi acusado de sodomía. Outro delator destacado foi Thomas Newton, quen frecuentemente tendía trampas para que os axentes arrestasen a homes cando instigaban á sodomía.

Segundo Rictor Norton:

## Notas 
## Notas
Secho Martínez

**José Manuel Martínez Paz**, chamado **Secho**, nado en Xuño (Porto do Son) en 1977, é un adestrador de fútbol galego.

## Traxectoria
Adestrador de equipos base do Deportivo, foi seleccionador galego sub18 (2017) e despois adestrador do Noia.

A súa visibilidade comezou ao ser designado segundo adestrador do Deportivo da Coruña, no equipo de Rubén de la Barrera, xa en Segunda División. Posteriormente foi tamén asistente do CD Lugo, tamén en Segunda División.

Logo pasou a adestrar o Bergantiños en Terceira, para a tempada 23/24, equipo que gañou o campionato e obtivo o ascenso directo á Segunda Federación. Porén, non renovou no posto e quedou libre. Logo duns meses, a finais de marzo de 2025 fichouno o Compostela para conseguir a permanencia, co equipo en situación de descenso.

## Notas
Filotas (músico)

**Filotas** (en latín *Philotas*, grego antigo Φιλωτας) foi un músico e poeta ditirámbico ateniense que viviu no Século -V. Foi discípulo de Filoxeno de Citera.

## Traxectoria 
Só é coñecido porque unha vez gañou unha vitoria sobre o seu contemporáneo Timoteo de Mileto. Foi aguda e enxeñosamente reprendido por Estratónico de Atenas, porque se gababa en exceso daquela vitoria, segundo Claudio Eliano.

## Notas
Filotas

**Filotas** foi o nome das seguintes persoas:

* Filotas (pai de Parmenión), xeneral macedonio.
* Filotas (xeneral), xeneral macedonio.
* Filotas (militar no -335), militar macedonio.
* Filotas (paxe), paxe macedonio.
* Filotas (sátrapa), sátrapa de Cilicia.
* Filotas (militar no -319), militar macedonio.
* Filotas (oficial militar seléucida), oficial militar seléucida.
* Filotas de Anfisa, médico grego.
* Filotas (músico), músico grego do século -V.

### Mitoloxía 
* Filotas (filla de Nyx).
OpenCorporates

**OpenCorporates** é unha páxina web que comparte datos de empresas baixo a copyleft Licenza Aberta de Bases de Datos. A empresa, OpenCorporates Ltd, foi constituída o 18 de decembro de 2010

Os datos proceden de rexistros comerciais nacionais de 140 xurisdicións e preséntanse nun formulario estandarizado. Os datos recollidos inclúen o nome da entidade, a data de constitución, os enderezos rexistrados e os nomes dos directores. Algúns datos, como a estrutura de propiedade, son achegados polos usuarios.

## Notas
Bodies (serie de televisión de 2023)

***Bodies*** é unha miniserie de televisión británica escrita e creada por Paul Tomalin para Netflix. Foi dirixida por Marco Kreuzpaintner e Haolu Wang. Baséase na novela gráfica homónima de 2014-15 de DC Vertigo , escrita por Si Spencer e ilustrada por Dean Ormston, Tula Lotay, Meghan Hetrick e Phil Winslade. A miniserie componse de 8 episodios que se estrearon en Netflix o 19 de outubro de 2023.

## Sinopse 
A historia comeza coa aparición dun cadáver en Longharvest Lane, na zona de Whitechapel de Londres. Este suceso ocorre no mesmo lugar en catro anos diferentes: 1890, 1941, 2023 e 2053, e provoca catro investigacións por parte da Policía Metropolitana que finalmente se interrelacionan, con consecuencias de grande alcance.

## Notas
Eguas

Como topónimo **Eguas** pode referirse a:

;En Galiza
***Curro de Eguas**, lugar da parroquia das Grañas do Sor, no concello de Mañón;
***Porto de Eguas**, lugar da parroquia de Partovia, no concello do Carballiño;
***O Val das Eguas**, lugar da parroquia de Vidal, no concello de Trabada;
***As Leguas**, lugar da parroquia de Queixeiro, no concello de Monfero;
***Queguas**, lugar da parroquia de Venceáns, no concello de Entrimo;
***Sarteguas**, lugar da parroquia de Berdeogas, no concello de Dumbría.
Maixabel

***Maixabel*** é un filme español de 2021 dirixido por Icíar Bollaín e coescrito por Bollaín e Isa Campo. Está protagonizado por Blanca Portillo e Luís Tosar xunto a Bruno Sevilla, Urko Olazabal e María Cerezuela. Baséase na historia real de Maixabel Lasa, unha muller cuxo marido, Juan María Jáuregui, foi asasinado por ETA, e que recibe unha invitación para falar cos asasinos do seu marido once anos despois.

## Personaxes 
* Blanca Portillo como Maixabel Lasa
* Luís Tosar como Ibon Etxezarreta
* Bruno Sevilla como Luichi
* Urko Olazabal como Luis Carrasco
* María Cerezuela como María
* Mikel Bustamante como Patxi Makazaga

## Estrea 
Estreouse o Festival Internacional de Cinema de Donostia de 2021. Foi distribuído por Buena Vista International, e estreouse nos cinemas de España o 24 de setembro de 2021.

## Notas
Hipólito Cabezas

O nome **Hipólito Cabezas** pode referirse a:

***Hipólito Cabezas Martínez**, futbolista galego, coñecido como **Polito** (1940-2015);

***Hipólito Cabezas Gómez**, músico galego (n. 1971).
A Santiña

Como topónimo **A Santiña** pode referirse a:

;En Galiza
***A Santiña**, lugar da parroquia de Portas, no concello de Portas;
***A Santiña da Devesa**, lugar da parroquia de Padrón, no concello de Carral.
Convento do Carme de Arriba

O **convento do Carme de Arriba**, tamén coñecido como convento de Nosa Señora do Monte Carmelo, en Santiago de Compostela, é un convento de mediados do século&nbsp;XVIII. Foi o primeiro da orde das Carmelitas Descalzas en Galicia.  
## Historia
Fundouno en 1748 a madre María Antonia de Xesús (1700-1760), sobre uns predios pertencentes aos condes de Priegue. O mosteiro, moi sinxelo e de solidez granítica, foi construído baixo a dirección dos irmáns tracistas da Orde, os carmelitas José de los Santos e José del Espíritu Santo. Atópase na confluencia das rúas dos Loureiros e de Santa Clara.

## Construción 
A fachada da Igrexa é de aspecto macizo, de gran sinxeleza e liñas depuradas, realizada en cadeirado de granito, e rematada cun frontón triangular. Baixo o frontón, resgardada por un nicho, hai unha escultura da Virxe do Carme, obra atribuída ao escultor Xosé Gambino (1719-1775). A planta da igrexa é de cruz latina, dunha soa nave e de estilo neoclásico. É notable a lonxitude das pilastras que sosteñen a bóveda.

O interior é continuación da sinxeleza anunciada no exterior. O retablo maior, do século&nbsp;XIX, é de tendencia neoclásica. O altar maior está presidido por unha imaxe da Virxe do Carme, obra do escultor Fabeiro, da escola compostelá. De Xosé Ferreiro, insigne escultor, son as imaxes de santa Teresa e san Xoán da Cruz que ocupan os altares laterais. Nos ángulos da ábsida hai dúas capelas, unha coa imaxe de san Xosé, obra tamén de Ferreiro, e na outra capela un grupo escultórico do Descendemento da Cruz, de autor descoñecido.

Xunto á parede do lado esquerdo (dita "do Evanxeo") da capela maior hai un coro baixo, para uso común, e o comungatorio onde as freiras reciben a comuñón. O coro alto, situado no último tramo da nave, é usado para celebracións máis solemnes.

No convento viven actualmente 20 freiras carmelitas (a regra de Santa Teresa non permite máis ca 21 relixiosas en cada convento). Alén da vida contemplativa e dos ensaios musicais para as misas, as freiras ocúpanse de traballos domésticos, incluíndo coidar da horta e do galiñeiro, a fabricación de hostias para as igrexas da cidade e aínda a manufactura de obxectos litúrxicos para fóra, como rosarios e escapularios.

## Notas
## Véxase tamén 
### Ligazóns externas
* 
* 
* Galicia artística no século XVIII e primeiro terzo do XIX, pgs. 288-289
Patricio Pérez Morales

**Patricio Pérez Morales**, nado en Noia en 1889 e finado en 1971, foi un pintor e escritor galego.

## Traxectoria 
Irmán de Francisco Pérez Morales. Colaborou en *Gaceta de Galicia*. Foi secretario da Axudantía de Mariña de Noia. Logo do golpe de Estado do 18 de xullo de 1936 foi sancionado coa pena de desterro a Viana do Bolo xunto co seu irmán Francisco en xullo de 1937.
## Obras 
* *Foron dous milagros*, Madrid: autor-editor, 2010.
## Notas
Musdradas

Como topónimo **Musdradas** pode referirse a:

;En Galiza
***Musdradas**, lugar da parroquia de Muras, no concello de Muras;
***A Picheira de Musdradas**, lugar da parroquia de Muras, no concello de Muras.

## Véxase tamén
### Outros artigos
San Mamede de Hedrada

Como topónimo **San Mamede de Hedrada** pode referirse a:

;En Galiza
***San Mamede de Hedrada**, parroquia do concello de Vilariño de Conso;
****San Mamede de Hedrada**, lugar de dita parroquia;

## Véxase tamén
### Outros artigos
Maixabel Lasa

**Maixabel Lasa Iturrioz**, nada en Legorreta, Guipúscoa, en 1951, é unha activista e política vasca pola convivencia no País Vasco, directora da Oficina de Atención ás Vítimas do Terrorismo do Goberno Vasco entre 2001 e 2012. Viúva de Juan María Jáuregui, político vasco do PSE asasinado por ETA, foi unha das primeiras vítimas que accedeu a entrevistarse no cárcere cos asasinos do seu home.

## Traxectoria 
### Inicios na política 
Nos anos 1970 comezou a participar na política no En els anys 1970 va començar a participar en política no PCE-EPK, a carón do seu marido Juan María Jáuregui. Nos anos 1980 afiliouse ao Partido Socialista de Euskadi (PSE-PSOE). a persoa que máis a influenciou, coa que levaba 25 anos casada e compartía unha filla, María.

### Atención por igual ás vítimas 
Un ano máis tarde, en decembro de 2001, foi nomeada directora da Oficina de Atención ás Vítimas do Terrorismo do Goberno Vasco, presidido daquela por Juan José Ibarretxe (PNV), e ocupando ininterrompidamente este cargo durante tres lexislaturas, ao longo de once anos. O seu nomeamento foi recibido por todas as forzas políticas e colectivos de afectados con sumo respecto, mais con moitas incógnitas sobre como reconducir a dirección deste departamento despois do Pacto de Estella e a ruptura da tregua de ETA en 1999. Xunto con Txema Urkijo, tiveron que gañar a confianza das vítimas para poñer en marcha unha nova etapa nas políticas de reinserción e restauración entre vítimas e asasinos, que deron moi bos resultados.

A súa decisión de atender por igual ás vítimas de todas as violencias, fosen causadas por ETA, os GAL ou polos abusos policiais, fíxoa obxecto da ira dalgunhas organizacións de vítimas e partidos políticos.

### Encontros restaurativos 
Participou no proxecto de xustiza restaurativa da vía Nanclares, xurdiron encontros da solicitude dunha serie de persoas presas de ETA que querían reunirse coas vítimas. A Lasa chegoulle unha solicitude de Luis Carrasco, un dos tres asasinos do seu marido, no ano 2011. Lasa sempre defendeu as segundas oportunidades e pensou que que mellor forma de poñer en práctica un dos seus principios. En 2014 Ibon Etxezarreta e en 2021 Patxi Makazaga, os outros dous culpables de asasinar a Jáuregui, tamén pediron reunirse con ela.

Os encontros restaurativos comezaron en 2011, e déronse a coñecer en 2012 porque se deixaron de facer xa que o Partido Popular obstaculizou a súa continuidade.

### Saída do PSE 
En 2020, Lasa deuse de baixa do PSE-EE despois de ser expedientada polo partido após apoiar a Txema Urkijo, de Más País, lamentando que os socialistas confundisen unha relación persoal cunha política. O filme mostra como eran os encontros restaurativos, porque moita xente os descoñecía e foron moitas as fábulas ao longo dos anos arredor deles.

## Notas
Igrexa de Santa María de Baredo

**Santa María de Baredo** ou **Nosa Señora da Cela de Baredo** é unha igrexa construída entre 1811 e 1815, na parroquia de Baredo, no concello pontevedrés de Baiona. 

## Historia 
Está situada no lugar do Cancelo. Comezouse a construír en 1811, tras a desmembración da parroquia da súa matriz, Baíña, un ano antes por mandato do bispo Juan García Benito. A sancristía rematouse en 1812. Dentro da igrexa hai unha inscrición que di "MDCCCXII" (1812). A bendición do templo produciuse o 15 de setembro de 1815.

## Culto 
Na igrexa venérase a Virxe da Cela, aparecida no lugar da Cela Vella, na mesma parroquia.

## Notas
Aldeaseca

**Aldeaseca** é un concello español da provincia de Ávila, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 203 habitantes.

## Notas 
## Véxase tamén
Robert Berdella

**Robert Andrew Berdella Jr.** , nado o 31 de xaneiro de 1949 en Cuyahoga Falls, Ohio e finado o 8 de outubro de 1992 na penitenciaría estatal de Misuri) foi un asasino en serie estadounidense condenado por violar, torturar e asasinar seis homes en Kansas City, Misuri entre 1984 e 1987.

## Traxectoria 
Robert Berdella estudou no Kansas City Art Institute entre 1967 e 1969. Durante ese período, foi condenado pola venda de anfetaminas, aínda que a sentenza foi suspendida. Máis tarde, foi arrestado por posesión de LSD e marihuana, pero os cargos foron desestimados por falta de probas. En 1969, adquiriu a vivenda situada no 4315 de Charlotte Street, que máis tarde se convertería no lugar dos seus crimes. Traballou como chef antes de abrir Bizarre Bob's Bazaar, unha tenda de artigos esotéricos e obxectos relacionados co ocultismo.

### Crimes e morte 
Berdella foi arrestado na primavera de 1988 logo de que unha das súas vítimas escapase desde a xanela do segundo piso, usando soamente un colar de cans que Berdella lle colocara para deleite sexual. Cando este mozo escapou, Berdella atopábase no seu traballo. O mozo foi auxiliado por un veciño que chamou á policía. Ao chegar a policía, o mozo contou o acontecido aos axentes quen primeiramente pensaron que se trataría dunha rifa amorosa entre homosexuais. Con todo, debido ao tipo de acusación (violación, tortura e secuestro), decidiron investigar. Ao chegar Berdella do seu traballo, foi inmediatamente abordado polos axentes quen o arrestaron con cargos de violación. Ao tentar entrar na casa, Berdella negoulles a entrada, polo que necesitaron un permiso xudicial.

Decenas de fotos Polaroid das súas vítimas foron atopadas na súa habitación no segundo piso. Ademais, atopáronse elementos de tortura nun dos cuartos, tamén do segundo piso, como cadeas, mordazas, esposas, baterías eléctricas, etc. Nunha investigación máis a fondo atopáronse restos humanos e manchas de sangue por toda a casa. Ademais, un cranio humano enterrado no seu xardín.

Segundo as súas propias declaracións, ataba aos mozos logo de drogalos para poder sometelos sexualmente e torturalos. Nun caso específico, arrincou un ollo do mozo para ver que sucedía. Desfacíase dos corpos desmembrándoos na súa bañeira e tirándoos ao lixo en bolsas de plástico.

Os seus veciños non podían crelo, era un home exemplar. Recibiu a máxima sentenza de cadea perpetua e morreu en prisión en 1992 produto dun ataque cardíaco. Unha das súas últimas queixas foi que o persoal policial non lle daba os medicamentos polos seus problemas do corazón. A súa morte nunca foi investigada.

## Notas 
## Véxase tamén 
### Ligazóns externas 
* Biografía de Berdella - Precaución, fotos sobre os seus asasinatos.
Nothing Technologies Limited

**Nothing Technology Limited** é un fabricante británico de electrónica de consumo con sede en Londres. Foi fundada por Carl Pei, o cofundador do fabricante de teléfonos intelixentes chinés OnePlus. O 25 de febreiro de 2021, a compañía anunciou a Teenage Engineering como socio fundador, sendo responsable principalmente da estética do deseño da marca e dos seus produtos. Entre os investidores da empresa atópanse Tony Fadell, do iPod, o creador de contido de YouTube, Casey Neistat, e GV (anteriormente Google Ventures). O primeiro produto de Nothing, "Ear (1)", foi lanzado o 27 de xullo de 2021. En 2024, Nothing duplicou os seus ingresos anuais a máis de 500 millóns de dólares e superou os 1.000 millóns de dólares en vendas totais.

## Notas
Microsoft Gaming

**Microsoft Gaming** é unha división de Microsoft de videoxogos e entretemento dixital, con sede en Redmond, Washington, establecida en 2022. As súas cinco etiquetas de desenvolvemento e publicación son: Xbox Game Studios, Bethesda Softworks (editora de ZeniMax Media), Activision, Blizzard Entertainment e King (as tres últimas son editoras de Activision Blizzard). Produce as consolas de videoxogos Xbox e os seus servizos, ademais de supervisar a produción e as vendas, e está liderada polo CEO Phil Spencer, que supervisa Xbox desde 2014.

Antes de 2022, Microsoft tiña varias liñas de produtos relacionadas cos videoxogos, incluíndo hardware de Xbox, operacións de Xbox e estudios de desenvolvemento de xogos. Microsoft Gaming foi creada co anuncio dos plans de Microsoft de adquirir Activision Blizzard e unificar todos os grupos de xogos de Microsoft nunha única división. Coa finalización da adquisición de Activision Blizzard en 2023, Microsoft converteuse nunha das maiores compañías de xogos, a terceira por ingresos e a maior por emprego. A empresa ten 500 millóns de xogadores activos mensuais en tódalas súas plataformas de xogos.

A división posúe propiedade intelectual dalgunhas das máis populares, mellor vendidas e maiores franquías de videoxogos de tódolos tempos, incluíndo Call of Duty, Candy Crush, Warcraft, Halo, Minecraft e The Elder Scrolls.

## Notas
Mike Miller

**Michael Lloyd Miller**, nado o 19 de febreiro de 1980, é un ex xogador profesional de baloncesto e adestrador que agora dirixe a axencia deportiva Let It Fly Management. Xogou 17 tempadas na National Basketball Association (NBA) despois de ser seleccionado polos Orlando Magic na primeira rolda do draft da NBA de 2000 co quinto pick global. Miller foi nomeado Rookie do Ano da NBA cos Magic en 2001 e foi elixido Sexto Home do Ano da NBA cos Memphis Grizzlies en 2006. Gañou dous campionatos consecutivos da NBA cos Miami Heat en 2012 e 2013.

Miller xogou baloncesto universitario para os Florida Gators antes de entrar na NBA. Tamén xogou profesionalmente para os Minnesota Timberwolves, Washington Wizards, Cleveland Cavaliers e Denver Nuggets. Foi un xogador versátil, principalmente especializado en lanzamentos triplos.

Despois da súa carreira como xogador, converteuse en adestrador asistente na universidade cos Memphis Tigers. Dimitiu despois de dúas tempadas antes de se converter no adestrador principal no Houston High. Dirixiu ao Houston High na súa primeira vez como campión do estado de baloncesto, gañando 62-43 o 20 de marzo de 2021.

## Notas
Gallego Otero

**Enrique Fernández Otero**, coñecido como **Gallego Otero**, nado en La Sierrita (Cumanayagua, Cienfuegos) o 4 de xuño de 1926 e finado no mesmo lugar o 27 de marzo de 2012, foi un científico cubano de orixe galega. Combatente na Revolución Cubana, foi fundador dun museo botánico dedicado ás plantas medicinais que leva o seu nome.

## Traxectoria 
Naceu en La Sierrita, no municipio de Cumanayagua, da provincia cubana de Cienfuegos, sendo fillo de dous inmigrantes galegos da provincia de Lugo, os agricultores Jesús Otero Veiga e Elena Fernández Bullán. Aos cinco anos, seu pai suicidouse cun disparo de escopeta e a familia viviu unha época de diferentes penurias. Viviu nunha cova e traballou dende os 10 anos en diferentes actividades vencelladas á agricultura e á gandaría.

En 1958 uniuse á ao Movemento 26 de Xullo liderado por Fidel Castro e ingresou como soldado nas patrullas campesiñas da serra de Escambray. Tomou parte na fundación de varias institucións creadas pola Revolución Cubana como as Milicias Nacionais Revolucionarias ou os Comités de Defensa da Revolución e participou no primeiro Congreso do Partido Comunista de Cuba en 1975.

Amplo coñecedor da flora da illa, traballou durante décadas no cultivo de plantas medicinais e en 1984 o propio Fidel Castro encomendoulle a creación dun espazo para o fomento destas plantas, creándose así a "Finca agroecolóxica e agrobiolóxica de plantas medicinais", preto do seu lugar natal. Traballou durante cinco anos co doutor Rodolfo Arencibia Figueroa e desa labor conxunta naceu a idea da creación dun museo, o hoxe chamado "Museo de Plantas Medicinales Gallego Otero".

## Notas
Os Bolechas: Historia de Galicia

***Os Bolechas: Historia de Galicia*** é unha serie de televisión galega de animación de 2024 da franquía *Os Bolechas* creada por Pepe Carreiro. É unha serie educativa infantil que recolle a historia de Galicia dende a Prehistoria até o presente. Ademais da serie de animación tamén se materializou nunha serie de banda deseñada de 24 volumes. Cada libro e episodio audiovisual céntrase nun episodio ou época concreta.

A colección conta co asesoramento histórico de Miguel García-Fernández.

Os episodios da serie están dispoñibles na plataforma en liña do Xabarín Club.

## Episodios 
* Capítulo 1: Cando andabamos polo monte
* Capítulo 2: Cando domesticamos os animais e as plantas
* Capítulo 3: Cando descubrimos o ferro
* Capítulo 4: Cando pelexamos coas lexións romanas
* Capítulo 5: Cando fundamos un reino co pobo suevo
* Capítulo 6: Cando viviamos na Idade Media
* Capítulo 7: Cando inventamos o Camiño de Santiago
* Capítulo 8: Cando construímos os mosteiros
* Capítulo 9: Cando botamos os viquingos
* Capítulo 10: Cando fixemos marabillas coas pedras
* Capítulo 11: Cando cantabamos cantigas
* Capítulo 12: Cando comezamos a vivir nas cidades
* Capítulo 13: Cando derrubamos os castelos

## Produción 
A produción da serie foi contratada por Edicións Bolanda, S.L., que recibiu un financiamento de 148.000 euros por parte da CRTVG.

## Estrea 
A serie de animación estreouse na plataforma do Xabarín Club o 25 de xullo de 2024, co gallo Día Nacional de Galicia.

A serie de banda deseñada presentouse no Museo Pedagóxico de Galicia de Santiago de Compostela o 12 de decembro de 2024, xunto coa estrea dun novo vídeo da serie animada.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
### Ligazóns externas 
* Os Bolechas: Historia de Galicia en AGalega
12 de maio de 1937

***12 de maio de 1937*** é unha curtametraxe documental de 2023 dirixida por Mar Caldas  e premiado  na 19 edición do MICE do Museo do Pobo Galego. 

## Argumento 
Nesta curtametraxe relata como o seu avó, José Caldas, sindicalista e concelleiro socialista, foi fusilado en Vigo o 12 de maio de 1937, durante a guerra civil española. A súa voz en off, fotografías do álbum familiar e do estudo Pacheco, son os fíos condutores desta historia de perdas e violencia. No relato mesturanse  a historia familiar e a historia colectiva, a memoria transxeneracional e a historia social  nun relato que demanda xustiza e cunha fonda ollada feminista.

## Notas 
## Véxase tamén 
### Ligazóns externas 
* Trailer
Silverio Bustillo Puga

**Silverio Bustillo Puga**, nado en Viana do Bolo en 1890 e finado no mesmo concello o 27 de novembro de 1949, foi un mestre e político galego.

## Traxectoria 
Mestre da escola de nenos de Viana do Bolo dende 1922. Na ditadura de Primo de Rivera foi nomeado concelleiro de Viana do Bolo e elixido tenente alcalde en 1925. Logo da morte do alcalde Darío Macía Valcarce en outubro de 1928, foi nomeado alcalde de Viana do Bolo. Co golpe de Estado do 18 de xullo de 1936 volveu ser alcalde de Viana do Bolo. Foi multado pola Fiscalía de Taxas por irregularidades na distribución da cota de racionamento en 1943. En 1946 trasladouse á Escola unitaria de Carabanchel Bajo. Finou en Viana do Bolo o 27 de novembro de 1949 con 59 anos.

## Vida persoal 
Casou con Consuelo Ceballos Santamaría.
## Notas
Nespouls

**Nespouls** é unha comuna francesa situada no departamento de Corrèze na rexión de Nova Aquitania.

## Xeografía 
A aldea está situada preto da estrada D920, aproximadamente a medio camiño entre Brive-la-Gaillarde e Souillac. A saída da autoestrada máis próxima é a saída 53 da autoestrada A20, situada a 2 km.

### Concellos limítrofes 
Os comunas limítrofes son Chartrier-Ferrière , Chasteaux , Cressensac-Sarrazac , Estivals , Gignac , Jugeals-Nazareth , Noailles e Turenne.

## Notas
Luxor Las Vegas

**Luxor Las Vegas** é un hotel-casino situado no extremo sur da Las Vegas Strip en Paradise, Nevada. O *resort* pertence a Vici Properties e é operado por MGM Resorts International. Luxor ten un tema baseado no Antigo Exipto e inclúe un casino de 6 058,6 metros cadrados e 4 407 habitacións. A pirámide do *resort* ten 30 andares e alberga o atrio máis grande do mundo por volume, cunha capacidade de 0,82 millóns de metros cúbicos. A punta da pirámide está equipada cunha potente luz, que brilla cara ao ceo nocturno, é a luz artificial máis potente do mundo.

O Luxor foi desenvolvido por Circus Circus Enterprises cun custo de 375 millóns de dólares. A construción comezou o 21 de abril de 1992, e o *resort* abriu as súas portas o 15 de outubro de 1993, cun total de 2 526 habitacións. Entre 1996 e 1997, realizouse un proxecto de renovación e expansión que custou 300 millóns de dólares. O proxecto incluíu a adición de dúas torres de 22 andares e o primeiro cine IMAX 3D de Nevada. Tamén se reduciu o tema exipcio, retirando, por exemplo, un paseo interior polo "río Nilo".

MGM adquiriu o Luxor en 2005 e, dous anos despois, lanzou unha renovación de 300 millóns de dólares, reducíndose aínda máis o tema exipcio e engadindo novos restaurantes e clubs. En 2018, inaugurouse unha arena de *esports* no Luxor, a primeira en abrir na Strip. O Luxor tamén foi sede de numerosos artistas e espectáculos, incluíndo ao comediante Carrot Top, ao Blue Man Group e ao mago Criss Angel.
Capela da Virxe Peregrina

Co nome de **Capela da Virxe Peregrina** existen varios templos relixiosos:

***Capela da Virxe Peregrina de Pontevedra**, en Pontevedra;

***Capela da Nosa Señora Divina Peregrina de Bertamiráns**, en Bertamiráns (Ortoño, Ames).
Abscisa e ordenada

dereita|miniatura|250x250px| Plano cartesiano con puntos marcados (pares de coordenadas ordenados con signo). Para calquera punto, a *abscisa* é o primeiro valor (coordenada x), e a *ordenada* é o segundo valor (coordenada y).
En matemáticas, a **abscisa**  e a **ordenada** son respectivamente a primeira e a segunda coordenada dun punto nun sistema de coordenadas cartesianas:  

: **abscisa** \equiv coordenada do eixo x (horizontal).
: **ordenada** \equiv coordenada do eixo y (vertical).

Xuntas forman un par ordenado que define a localización dun punto no espazo rectangular bidimensional.
## Notas 
## Véxase tamén 
### Outros artigos 
* Ligazóns entre Sistema de coordenadas.
Becedillas

**Becedillas** é un concello español da provincia de Ávila, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 69 habitantes.

## Notas 
## Véxase tamén
Contáronme un conto mal contado. Onde estaban as mulleres na historia?

***Contáronme un conto mal contado*** é un ensaio coordinado por Susana Reboreda Morillo publicado en 2025 no marco da colección Feminismos editado pola Editorial Galaxia.
## Características
Este  libro recompila os traballos de oito investigadoras relacionadas coa Universidade de Vigo, que pretende contribuír, precisamente, a restaurar o papel das mulleres na historia.

## Notas
Álex Ramos

**Alejandro Ramos Rodríguez**, nado en Arteixo o 11 de abril do 2000, é un futbolista galego que xoga como centrocampista no Bergantiños, da Segunda Federación.

## Traxectoria 
Nacido en Arteixo, formouse como futbolista nas canteiras do Atlético Arteixo, o Montañeros, o Celta de Vigo, o Espanyol, o Valladolid, o Racing de Ferrol e o Lugo.

En 2019 asinou polo Arzúa, co que debutou na Terceira División. Axiña se afianzou na titularidade, disputando 24 partidos ata que a pandemia de COVID-19 paralizou a competición. En agosto de 2020 pasou ao Fisterra, da mesma categoría, co que xogou 33 encontros, todos como titular. 

O 9 de xullo de 2021 oficializouse o seu regreso ao Lugo para xogar no seu filial, o Polvorín. Indiscutible nas aliñacións de Álex Ortiz, o 12 de novembro de 2022 debutou co primeiro equipo da man de Hernán Pérez, saíndo como titular nun partido da Copa do Rei ante o Arenas de Getxo no campo de Gobela. Oito días despois disputou o seu primeiro e único partido na Segunda División, substituíndo a El Hacen nos últimos 20 minutos ante o FC Andorra. Ao remate da tempada, tanto o primeiro equipo como a filial descenderon unha categoría cada un. 

Para a tempada 2023/24 fichou polo Bergantiños, co que conseguiu o ascenso esa mesma campaña á Segunda Federación.

## Notas
Nerea Brey

**Nerea Brey Fernández**, nada en Lalín o 16 de agosto de 1987, máis coñecida polo seu nome artístico **Nerea Brey**, é unha actriz, directora e dramaturga galega. 

## Traxectoria 
É licenciada en Xornalismo pola Universidade de Santiago de Compostela, titulada en Interpretación pola Escola Superior de Arte Dramática de Galicia e mestrado en Artes Escénicas pola Universidade de Vigo.

Interpretou o papel de María Casares na produción teatral *Despois das ondas*, de ButacaZero (2019), e nas visitas teatralizadas á Casa Museo Casares Quiroga do Concello da Coruña (2022). Formou parte do elenco de *Soga e Cinsa* (2021), de Aporía Escénica, compañía coa que tamén levou a escena *6 cubos negros en corpo branco* (2017). Asumiu varios personaxes na obra *O péndulo* (2022), de Inversa Teatro. Creou, xunto coa artista Miriam Rodríguez, a micropeza *Deshabitada* (2023) para o programa Violencia Zero da Deputación de Pontevedra (2023). Actuou en *Illas Desertas* (2023), de ArtesaCía. Cabe destacar, ademais, a súa participación nos espectáculos da compañía Feira do Leste: *Exilio das moscas* (2016) e *Tras Tannhäuser* (2018), este último beneficiario das Ayudas Creación Joven do INJUVE.

Traballou con Abismo Caracol protagonizando a obra *Entelequias* (2020), maila película co mesmo título, e intervindo no filme *El cuarto de mona* (2021). A súa experiencia no audiovisual inclúe tamén a serie *Rapa* (2024), de Movistar Plus+ e Portocabo; a longametraxe *13 Exorcismos* (2022), de Atresmedia Cine e Bambú Producciones; e *O bosque de levas* (2007), de Ficción Producciones.

Impartiu clases de dicción e expresión oral na Escola Superior de Arte Dramática de Galicia durante o curso 2021/2022. En 2023 foi galardoada co 18º Premio Abrente de Textos Teatrais pola peza *Manual de patronaxe* . En 2024, dirixiu *Cancións amarelas, flores tristes*, primeiro espectáculo da compañía Manekineko, da que é cofundadora.

## Recoñecementos 
* 2023: XVIII Premio Abrente de Textos Teatrais da Mostra Internacional de Teatro de Ribadavia. *Manual de patronaxe*.

## Notas 
## Véxase tamén 
#### Ligazóns externas 
* Páxina web de Nerea Brey.
* Ficha de Nerea Brey no catálogo da Asociación de Actores e Actrices de Galicia (AAAG). 
* Entrevista en Plató Abierto de TeleVigo xunto a Ernesto Is.
Unión disxunta

En matemáticas, a **unión disxunta**  A \sqcup B dos conxuntos  e  é o conxunto formado a partir dos elementos de  e  etiquetados (identificados) co nome do conxunto do que proceden. Así, un elemento pertencente tanto a  como  aparece dúas veces na unión disxunta, con dúas etiquetas diferentes.

Unha unión disxunta dunha familia indexada de conxuntos (A_i : i\in I) é un conxunto A, moitas veces denotado por \bigsqcup_{i \in I} A_i, cunha inxección de cada  A_i en A, de tal xeito que as imaxes destas inxeccións forman unha partición de A (é dicir, cada elemento de A pertence exactamente a unha destas imaxes). Unha unión disxunta dunha familia de conxuntos disxuntos por pares é a súa unión.

Na teoría de categorías, a unión disxunta é o coproduto da categoría de conxuntos, e así se define ata unha bixección. Neste contexto, a notación \coprod_{i\in I} A_i úsase a miúdo.

## Exemplo 
Considere os conxuntos A_0 = \{5, 6, 7\} e A_1 = \{5, 6\}. É posíbel indexar os elementos do conxunto segundo a orixe do conxunto formando os conxuntos asociados

\begin{align}
A^*_0 & = \{(5, 0), (6, 0), (7, 0)\} \\
A^*_1 & = \{(5, 1), (6, 1)\}, \\
\end{align}

onde o segundo elemento de cada par coincide co subíndice do conxunto de orixe (por exemplo, o 0 en (5, 0) coincide co subíndice en A_0, etc.). A unión disxunta A_0 \sqcup A_1 entón pódese calcular do seguinte xeito: A_0 \sqcup A_1 = A^*_0 \cup A^*_1 = \{(5, 0), (6, 0), (7, 0), (5, 1), (6, 1)\}.

## Definición na teoría de conxuntos 
Formalmente, sexa \left(A_i : i \in I\right)  unha familia indexada de conxuntos indexados por I. A **unión disxunta** desta familia é o conxunto \bigsqcup_{i \in I} A_i = \bigcup_{i \in I} \left\{(x, i) : x \in A_i\right\}. Os elementos da unión disxunta son pares ordenados (x, i). Aquí i serve de índice auxiliar que de que A_i veu o elemento x.

Cada un dos conxuntos A_i é canonicamente isomorfo ao conxunto A_i^* = \left\{(x,i) : x \in A_i\right\}.A través deste isomorfismo, pódese considerar que A_i está canonicamente mergullado na unión disxunta. Para i \neq j, os conxuntos A_i^* e A_j^* son disxuntas aínda que os conxuntos A_i e A_j non son.

No caso extremo en que cada un dos A_i é igual a algún conxunto fixo A para todo i \in I, a unión disxunta é o produto cartesiano de A e I: \bigsqcup_{i \in I} A_i = A \times I.

## Notas 
## Véxase tamén 
### Outros artigos 
* 
* 
* 
* 
* 
* 

### Ligazóns externas 
* 
*
Gumersindo Ouro Vázquez

**Gumersindo Ouro Vázquez**, nado en Palas de Rei cara a 1895, foi un carpinteiro e político galego.

## Traxectoria 
Fillo de José Ouro Arias e irmán de Roberto Ouro Vázquez. Durante a Segunda República foi vicepresidente da Agrupación Socialista Agraria-UGT de Palas de Rei en 1932. Despois afiliouse a Falange. Co golpe de Estado do 18 de xullo de 1936 foi xefe das milicias falanxistas que participaron na represión. Foi nomeado concelleiro de Palas de Rei. En xaneiro de 1937 foi nomeado capataz de camiños de Palas de Rei. Saíu para a fronte de León mandando unha Falange e ao regreso a Palas fíxóse cargo da Xefatura local do Movimiento. En 1939 foi nomeado xuíz municipal de Palas de Rei. Detido na Prisión de Lugo o 20 de maio de 1939, foi xulgado en Lugo o 11 de xullo de 1939 na causa 295/38 por auxilio á rebelion e sobresido provisionalmente. En febreiro de 1942 foi destituído e procesado, acusado de ser dirixente do PSOE, pero non foi condenado. En outubro de 1948 foi denunciado polo concello de Palas de Rei ao respecto do seu comportamento como recadador de arbitrios de bebidas. Volveu ser concelleiro de Palas de Rei en 1961.

## Notas 
## Véxase tamén 
### Bibliografía 
* 
### Ligazóns externas 
* Ficha en represión franquista en Lugo
La furia (filme de 2025)

***La furia*** é un filme dramático español dirixido por Gemma Blasco. O guión foi escrito pola directora xunto a Eva Pauné. Está protagonizada por Ángela Cervantes e Àlex Monner. Estreouse no festival South by Southwest o 8 de marzo de 2025 e foi estreado nas salas de cine o 28 de marzo dese mesmo ano, distribuído por Filmax.

## Sinopse 
Tras ser violada a finais de ano, Alex busca refuxio co seu irmán Adrián. Pero el, consumido pola rabia, segue un camiño cada vez máis escuro. A súa reacción afástaos e ela canaliza a súa dor a través do teatro, interpretando o personaxe vingativo de Medea. 

## Personaxes 
* Ángela Cervantes como Alex
* Àlex Monner como Adrián
* Eli Iranzo como Madre
* Salim Tamoud como Samir
* Carla Linares como Julia
* Pau Escobar como David
* Ana Torrent como Medea

## Notas
Ángela Cervantes

**Ángela Cervantes Sorribas**, nada en Barcelona o 2 de xaneiro de 1993, é unha actriz española de cine e televisión.

## Traxectoria
Foi nomeada ao Premio Goya en dúas ocasións: en 2022 como mellor actriz revelación polo traballo  en *Chavalas* e en 2023 como mellor actriz secundaria por *La maternal*.

## Notas
Las niñas (filme)

***Las niñas*** é unha película española de 2020, escrita e dirixida por Pilar Palomero, sobre o paso da nenez á adolescencia e os contrastes entre a educación feminina e a contorna da época das protagonistas. Na 35ª edición dos Premios Goya 2021 obtivo os premios correspondentes a mellor película, mellor dirección novel, mellor guión original e mellor dirección de fotografía.

## Sinopse 
A historia transcorre en Zaragoza no ano 1992. O espazo educativo das nenas protagonistas é común, un colexio de monxas, pero a contorna familiar é diferente: fronte ao considerado convencional, pai e nai casados, sitúase o caso de Celia, que vive soa coa súa nai, o que lle causa unha certa marxinalidade, situación que contrasta cos aires de modernidade que se respiran nun ano de grandes eventos internacionais en España: os Xogos Olímpicos de Barcelona  e a Exposición Universal de Sevilla de 1992.

## Notas
Teoría do punto de vista

A **teoría do punto de vista** é unha teoría da análise do discurso que defende que a epistemoloxía nunca é neutral e que en función do punto de vista do emisor cambia a mensaxe e a análise do mundo. Por iso, cómpre coñecer a situación social dos suxeitos que fan ciencia, identificar os seus prexuízos, prexuízos e condicionantes na selección dos problemas de estudo e as interpretacións que poidan facer. A visión do mundo está tan marcada polas circunstancias sociais e pola ideoloxía  que é fundamental facer explícito o punto de vista ou o punto de partida no discurso científico.

Os primeiros desenvolvementos da teoría, acuñados por Sandra Harding, están ligados á epistemoloxía feminista, aínda que o seu espectro ampliouse coa interseccionalidade e ten que ver na actualidade con estudos poscoloniais, raciais, de xénero e de diversidade.

Os críticos da teoría afirman que promove o esencialismo, xa que por exemplo asume que todas as mulleres terán un punto de vista de partida similar, diferente ao dos homes, sen ter en conta a variedade dentro do grupo.

Entre as teóricas destacadas inclúense Dorothy Smith, Nancy Hartsock, Donna Haraway, Sandra Harding, Alison Wylie, Lynette Hunter e Patricia Hill Collins.

## Notas
Furado (topoloxía)

En topoloxía, unha variedade **furada** consiste en eliminar un conxunto finito de puntos desa variedade. O conxunto de puntos pode ser pequeno como un único punto. Neste caso, a variedade coñécese como **furada** **unha vez**. Coa eliminación dun segundo punto, faise **furada dúas veces**, etc.

Exemplos de variedades furadas inclúen o disco aberto (que é unha esfera cun único buraco), o cilindro (que é unha esfera con dous buracos),  e a banda de Möbius (que é un plano proxectivo con un único furo).

## Notas 
## Véxase tamén 
### Bibliografía 
*

### Outros artigos 
*
Nicóstrato de Atenas (poeta)

**Nicóstrato** (en grego Νικόστρατος; en latín, *Nikóstratos*) foi un poeta cómico ateniense que, segundo Apolodoro, era o máis novo dos tres fillos de Aristófanes.
## Traxectoria 
Ateneo de Naucratis inclúeo entre os poetas da Comedia Media, pero parece que pertenceu polo menos en parte á Comedia Nova. Harpócrates menciona a súa obra , que sería do grupo de comedia nova, e algúns personaxes doutras obras tamén van na mesma dirección, como en Βασιλεῖς (*Basileis*), onde introduciu a figura do soldado presuntuoso, e Τοκιστής cun prestamista cobizoso (*Tokistés* 'prestamista'). Focio fala da súa paixón por unha muller chamada Tetixidea (en grego Τεττιγιδαία, *Tettigidaia*), paixón que o levou a se suicidar saltando da Rocha Leucada.

Os títulos das súas obras son:
*  (*Ántyllos*)
*  (*Oinotíon*)
*  (*Pandrosos*)
*  (*Hierofanta*)
*  (*Kline*, 'triclinio')
*  (*Abra*, 'delicada')

*  (*Hesíodo*)
*  (*Diábolos*, 'calumniador')
*  (*Anterosa* "'a que pede')
*  (*Hécate*)
*  (*Mágeiros*, 'cociñeiro')

*  (*Otis*, 'avetarda')
*  (*Plutos*)
*  (*Siros* 'sirio')
*  (*Apelaunómenos*, 'excluídos')
*  (*Pseudostigmatías*, 'falsos escravos')
As tres primeiras atribúense principalmente a Filetero, un posíbel terceiro fillo de Aristófanes.
## Notas